CELEX ID: 32011D0242
Publication Date: 2011-04-14

Document:
KOMISIJOS SPRENDIMAS
2011 m. balandžio 14 d.
dėl Maisto grandinės ir gyvūnų bei augalų sveikatos patariamosios grupės, įsteigtos Sprendimu 2004/613/EB, narių
(2011/242/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2004 m. rugpjūčio 6 d. Komisijos sprendimą 2004/613/EB dėl maisto grandinės ir gyvūnų bei augalų sveikatos patariamosios grupės sukūrimo (1), ypač į jo trečią straipsnį,
kadangi:
(1)
Maisto grandinės ir gyvūnų bei augalų sveikatos patariamoji grupė buvo įsteigta Sprendimu 2004/613/EB, kuris įsigaliojo 2004 m. rugpjūčio 25 d. Komisija konsultuojasi su šia grupe dėl maisto ir pašarų saugumo, maisto ir pašarų ženklinimo ir pateikimo, žmonių mitybos pagal maisto produktų įstatymus, gyvūnų sveikatos ir gerovės bei augalų sveikatos darbo programos ir kitų priemonių, kurių Komisija turi imtis ar pasiūlyti šiose srityse.
(2)
Pagal Sprendimo 2004/613/EB 3 straipsnio 3 dalį Komisija atrenka Europos lygmeniu atstovaujančias organizacijas, kurios labiausiai atitinka to sprendimo 3 straipsnio 1 dalyje minimus kriterijus, ir kurios pateikė paraiškas pagal paskelbtą konkursą.
(3)
Komisija anksčiau atrinko 36 patariamosios grupės narius. Anksčiau atrinktų narių sąrašas 2005 m. paskelbtas Europos Sąjungos oficialiajame leidinyje (2).
(4)
Dabar Komisija nusprendė išplėsti patariamosios grupės narystę ypač siekdama įtraukti kelias neatstovaujamas sritis. Paskelbus kvietimą dalyvauti konkurse, buvo atrinktos 9 papildomos organizacijos.
(5)
Visi patariamosios grupės nariai yra lygiaverčiai.
(6)
Tikslinga patvirtinti 36 dabartinius patariamosios grupės narius ir paskirti 9 naujai atrinktus narius,
PRIĖMĖ ŠĮ SPRENDIMĄ:
1 straipsnis
Komisija patvirtina priedo A dalyje išvardytas Europos organizacijas Maisto grandinės ir gyvūnų bei augalų sveikatos patariamosios grupės narėmis, be to, skiria šios patariamosios grupės narėmis organizacijas, išvardytas priedo B dalyje.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje leieną.
Priimta Briuselyje 2011 m. balandžio 14 d.

EuroVoc Classification:
Level 1: 100149
100147
100144
100156
Level 2: 100174
100215
100195
100250
100196
Level 3: 138
2723
5769
5640
87
1268
All Descriptors: 1590
2723
2836
6050
6569
8465
893